Philippe Coutinho

Vasco da Gama

Coutinho begynte å spille futsal da han var 3 år gammel. Han begynte på Vasco da Gamas juniorlag da han var kun 7 år gammel.  I 2008 ble han tatt inn på A-laget og han ble plukket ut på landslaget (U17). Coutinho fikk 19 seriekamper og 1 mål for klubben.

Første periode

Sommeren 2008 fikk han valget mellom to store klubber som så mulighetene i 16-åringen: Real Madrid og Inter. Coutinho valgte å skrive under for Inter og ble dermed solgt for €4 millioner. Grunnet brasilianske overgangsregler kunne overgangen først fullføres da Coutinho fylte 18 år. Han forble dermed i Vasco da Gama på utlån fra Inter frem til sommeren 2010. 
Coutinhos overgang til Inter skjedde i praksis i juli 2010, etter han fylte 18 år, og den nye manageren Rafael Benítez uttalte at «He is a young player with lots of quality. He can be the future of the club and we expect him to do very well for us».
Han debuterte i 2-0-tapet for Atlético Madrid i finalen i UEFA Super Cup den 27. august 2010. Den 8. mai 2011, scoret han sitt første mål for klubben på et frispark som han skrudde over muren og i nettet i en 3-1-seier hjemme mot Fiorentina. Hans andre seriemål for Inter kom i en kamp mot Cagliari 19. november 2011. Coutinho hadde 11 seriekamper og ett mål i sin første sesong, 5 seriekamper og ett mål i sesongen 2011-12, etter en lengre skadeperiode.

Espanyol (lån)

Den 30. januar 2012 gikk Coutinho på utlån til Espanyol til slutten av sesongen 2011–12. Han debuterte noen dager senere, den 4. februar, i en 3-3 kamp i Bilbao. Han scoret sitt første og andre mål for klubben i det 9. minutt i en 5-1 seier over Rayo Vallecano den 11. mars. Han fortsatte sin fine form med å score mål både mot Racing Santander og Málaga.

Andre periode

Den 18. mai 2012 returnerte Coutinho til Inter og begynte treningen umiddelbart. Han ble tatt ut sammen med 19 andre til en preseason-tur til Indonesia. 
Coutinho endte sin andre periode og tredje sesong i Inter med totalt 5 seriekamper og 1 mål for «Nerazzurri».

Liverpool

Den 26. januar 2013 ble Liverpool enig med Inter om en £8.5m overgang for Coutinho, avhengig av en arbeidstillatelse, da han ikke hadde nok landskamper til å bli automatisk klar. Southampton hadde også vært interessert i Coutinho, som hadde spilt for Southamptons manager Mauricio Pochettino i Espanyol, men Coutinho sa at han foretrakk å gå til Liverpool. Den 30. januar bekreftet Liverpool at de hadde signert Coutinho på en langtids kontrakt, etter arbeidstillatelsen var i orden, og han fikk trøye nr 10. Etter overgangen uttalte Coutinho «Jeg vet at Liverpool er en klubb som alltid får god støtte av sine fans. Det er en stor klubb kjent for sine triumfer, og det finnes mange gode historier om klubben i fotballhistorien. Jeg håper å være med på å skrive mer historie». Coutinho debuterte i 2-0 tapet i serien hjemme for WBA 11. februar, da han ble byttet inn for Stewart Downing etter 78 minutter. 17. februar fikk Philippe sitt første mål i sin andre kamp, da han satte inn 2-0 like etter pause mot Swansea City.
25. januar 2017 skrev han under en ny femårs kontrakt med Liverpool.

Barcelona

Den 6. januar 2018 signerte  Coutinho for FC Barcelona.
Han blir med det den 3 dyreste spilleren i verden. Bak Neymar Jr og Mbappe. 
Coutinho har skrevet under på en kontrakt på 5,5 år. Som gjør at han  blir i Barcelona til sommeren 2023.

Landslagsspill

Philippe Coutinho ble tatt inn på U17 landslaget til Brasil i 2008 og var en viktig del av troppen som vant det søramerikanske U17 mesterskapet i 2009. Han fikk sin seniorlandslagsdebut i en vennskapskamp mot Iran 7. oktober 2010.
Han ble tatt ut i Brasils tropp til VM i fotball 2018 i Russland.